rlitschk/wikidir huggingface dataset:
De 56. US-Präsidentenwahlen sünd an’n 4. November 2008 ween. Bi düsse US-Präsidentenwahlen is dor över afstimmt wurrn, wen up George W. Bush folgen scholl as de neegste US-Präsident. Na de Verfaten vun de USA draff en Präsident vun de USA nich mehr, as tweemol achternanner sien Amt utöven. So, as dat utsütt, is de Kannedat vun de Demokraatsche Partei, Barack Obama de nee Präsident. Sien Gegenspeler weer Senator John McCain vun de Republikaansche Partei. He hett düütlich gegen Obama verloren. De US-Präsident warrt nich direkt wählt. Jede US-Bundsstaat wählt en bestimmte Tall vun Wahllüde, de denn to en latern Termin den Präsidenten wählt. De Masse vun Wahllüde in de enkelten Bundsstaten weer bi de Wahlen vun 2008 desülvige, as al veer Johren tovörn un harr ehre Grundlaag up de Volkstellen vun dat Johr 2000. An’n 15. Dezember 2008 geevt de Wahllüde denn jem ehre Stimmen för en vun de beiden Präsidenten-Kannedaten af. Dor sünd se avers nich bi dwungen, dat se densülvigen Kannedaten wählt, för den se in dat Gremium intagen sünd. Dorüm gifft dat jummers enkelte „faithless electors“. Dat is de Naam för de Wahllüde, de för en annern Kannedaten stimmt. Man Barack Obama hett düütlich mehr as de
Marinus II. (in't late Middelöller kreeg he verkehrterwiese ok den Naam Martin III.), weer Paapst vun'n 30. Oktober 942 bit to'n Mai 946. He stamm vun Rom her un weer woll Kardinalpreester vun San Ciriaco, ehr he dat Paapstamt övernehm. He is dormols in de Stadt Rom to'n Paapst maakt wurrn vun Alberich II., de to de Tiet in Rom dat Seggen harrt hett. Ohn em konn he rein gor nix maken. Sünnerlich wichtige Saken sünd in siene Tiet nich passeert. Bloß, dat 946 he den Arzbischop vun Mainz to'n Apostoolschen Vikar maakt hett, hett denn doch en Rull speelt. Düsse Arzbischop weer dormols Frederik vun Mainz. Bloß acht echte Urkunnen sünd vun em nableven. Dor güng dat jedetmol üm Besitt vun Karken un Kloosters in Italien, den he toseggt hett.
Engel is en plattdüütschen Vörnaam för Jungs un Deerns. De Naam Engel is en Kortform vun verschedene germaansche Naams, de mit Engel anfangt. Bi Deerns sünd dat to’n Bispeel Engeltrud un Engelgard. Bi Jungs to’n Bispeel vun Engelbert un Engelhard. Vundaag warrt de Naam aver meist alleen för Deerns bruukt. En Naam, de vun Engel afkummt, is Engelke. De plattdüütsche Naam Engel etc. finnt sik in ole Listen un Urkunnen to’n Bispeel De Oort Engelschopp hett sien Naam vun en Person mit Naam Engel (♂, Engels Koop, dat Stück Land, dat Engel köfft hett) 1698 in Ossenpohl (Engel, ♀) 1852 in Öölm (Engel, ♀) So as vele ole plattdüütsche Vörnaams is de Naam vundaag kuum noch to finnen. Dat geev 1998 in düütsche Telefonböker man so bi achtig Froonslüüd, de den Naam Engel dragen hebbt. Dat Zentrum, wo de Naam vörkummt, liggt in de Ümgegend vun dat Steinhuer Meer, aver ok in Oostfreesland, twischen Elv un Werser un in Noordfreesland kummt de Naam noch vör. Annerwegens kummt he nu blot noch enkelt vör. Engelke hebbt so dörtig Lüüd heten, vör allen in Oostfreesland. Wofaken un woneem de Vörnaam in Düütschland vörkummt: Engel, Engelke http://buckstoever.de/Ahnenforschung/Kirchenbuch/KB-Oldendorf/HeirOld01/heirold01.html Kiek ok na bi de List
De Sülv -koop in Naams vun Öörd kummt vun Öörd, de op en Stück Land grünnt worrn sünd, dat en bestimmte Person köfft hett. Disse Deel vun Naams is vör allen mit de Hollerkolonisation vun de Hollanders na Noorddüütschland kamen. De Siedlers hebbt Land vun’n Lokator köfft un dorvun hett de Oort denn den Naam kregen. Disse Öörd kaamt vör allen in de Ümgegend von Utrecht vör un in de Maschen langs Werser un Elv. Benschop Boskoop Galecop Gerverscop Hei- en Boeicop Heycop Hoenkoop Laagnieuwkoop Middelkoop Nieuwkoop Nijeberkoop (Ostbrocop) Oldeberkoop Oukoop (Süüdholland) Oukoop (Utrecht) Westbrocop Papekop Reijerscop Reijerskop Teckop Vriezekoop Vuylcop Willeskop Bischop Ditkerskop (vondaag Hullern nöömt, kummt 1143 as Thitgeriscoph toeerst in de Oorkunnen vör) Elskop Engelschopp (Engels Koop, 1370 as Enghelskope) Francop (1235) Grevenkop Heernkoop Loodkup Lüderskoop (1307 as Luderscope) Neenkoop Nincop Dodenkop, Kukeskop, Roskop un Biskop in de Wilstermasch Ladekopp (Lubieszewo)
Engel betekent Engel, en Wesen ut’n Himmel, Engel, en Vörnaam, Engel, en Familiennaam (för Lüüd mit düssen Naam kiek dor), Engel, en sweedsche Band. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Mouvement Normand [muv.mɑ̃.nɔʁ.ˈmɑ̃] (Normannsche Bewegen) is en polietsche Organisatschoon in Frankriek, de mehr Unafhängigkeit för de Region vun de Normandie hebben will. Anners as annere Gruppen in Frankriek, de för de Unafhängigkeit vun en Region oder vörmolige Provinz striet (as in de Bretagne, in Korsika un in dat Baskenland), will de Movement Normand vun en Afscheden vun Frankriek nix weten. De Bewegen steiht dorachter, dat de Normandie en Deel vun Frankriek is. De Anhängers vun de Movement meent, de hüdigen Normannen stammen vun de Wikingers ut dat fröhe Middelöller af, as Rollo dat Land vun König Karl III. to Lehn kregen hett. Toeerst is dat Movement en Bewegen an de rechte Kant vun de polietschen Parteien ween, man in de lesten Johren schall se sik na de Midden vun dat polietsche Spektrum hen verschaven hebben. De Hoochnormandie un de Neddernormandie schöllt tohopenfaat weern in en Region mit Naam „Normandie“. De Regeern vun de Region Normandie schall mehr to seggen hebben. De besunnere Kultur vun de Normandie schall gellen laten un schützt weern. Websteed vun de Mouvement normand (franzöösch)
As Wadati-Benioff-Zonen (fakener ok as Benioff-Zoon afkört) betekent Seismologen Rebeden binnen de Eer, de dör jümmer deeper warrn Hypozentren vun Eerdbeven kenntekent sünd. Disse Eerdbeven laat sik in en Diagramm as en tosamenhangen Band dorstellen (Bild). Se enstaht in de spröden Eerdköst vun en – normalerwies ozeaanschen – Kontinentalplatt, de in Sudukschoonszonen ünner en annere Platt drück warrt un in’n Eerdmantel afduukt. De Opdecken vun de Wadati-Benioff-Zonen weer in verleden Tieten en wichtigen Henwies op de Kontinentaldrift as bedüden Bestanddeel vun de Platentektonik. En Markmol vun Wadati-Benioof-Zonen is ok de Ümkehr vun de geothermischen Deepenstoop, vun wegen dat sik de Steen in de subduzeeren Platt blots bannig langsom ophitten deit. As de teeemlich kolle Platt noch lang sprööd blifft un dör dat Afduken un Ümbögen stark belast warrt, finnt dor de meisten Eerdbeven statt, de bit in en Deep vun 700 km vörkamen künnt. Man, in de groden Deep is dat nich mehr de Eerdköst, de vör de Eerdbeven verantwoortlich is. Dor wirkt denn annere Mechanismen, de mit Mineralümwanneln to kriegen hebbt. Opdeckt weern de Wadati-Benioff-Zonen vun jemehr Naamsgevers, neemlich den US-amerikaanschen Seismologen Hugo Benioff un sien japaanschen Kollegen Kiyoo Wadati.
Heiko Engelkes (* 1. April 1933 in Nörden, Oostfreesland; † 7. November 2008 in Köln) weer en düütsch Journalist. Nah dat Abitur, dat he 1952 in Nörden afleggt hett, studeer he tüschen 1952 und 1955 in Wilhelmshaben, Hamborg un Berlin Juristeree, politisch Wetenschapen un Journalismus. Dornah is he as Fulbright-Student an de William Allan White School of Journalism der Kansas University wesselt. Sien journalistisch Loopbahn fung 1956 as free Mitarbeiter för dat Höörfunkprogramm vun de NDR un dat Düütsch Allgemeen Sünndagsblatt an. 1960 is he to’n Westddüütschen Rundfunk wesselt un wurr Mitarbeiter vun de WDR-Tagesschau. 1965 övernehm he de Leeden vun de Redaktschoon vun de Sendung. As Korrespondent vun de ARD gung he 1974 nah Paris un leidt dor af 1978 dat Studio vun de Feernsehsender. Nah fiev Johr gung he 1983 weer nah Düütschland torüch un wurr tweet Chefredakteur vun ARD-aktuell, de zentraal Feernseh-Nahrichtenredaktschoon vun de ARD. 1991 övernehm he en tweet Mal de Leitung vun dat ARD-Studio Paris un bleev dor bit 1998, as he in Rente gung. Engelkes is an’ 7. November 2008 an en Krebslieden storven. 1987: Ridder vun de Ehrenlegion 1998: Adenauer-de Gaulle-Pries 2005: Bundsverdeenstkrüüz I. Klasse vgl. dpa: Piel zum Tod von Heiko Engelkes:
Dat Severe Acute Respiratory Syndrome (SARS, up Platt: Swaar akuut Atenwegsyndrom) is een Infektionsleeden, wat dat förste mol in’n November 2002 in’e chinesisch Provinz Guangdong to sehn weer. Na dat Tropeninstitut Hamborg is de klinisch Indruck de sülm as bi een atypisch Lungensweer (Pneumonie). De Erreger vun SARS weer en bit dorhen unbekannte Version vun dat Coronavirus. Dat hett den Naam SARS-assozieert Coronavirus (SARS-CoV, ok SARS-CoV-1) kregen. SARS. Mehr Biller, Videos oder Audiodateien to’t Thema gifft dat bi Wikimedia Commons.
Sweer betekent Sweer, en gesundheitlich Problem, Sweer, en plattdüütschen Vörnaam, as de in Oostfreesland vörkummt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Proton betekent Proton, en Elementardeelken in de Physik, Proton, en Waterstoff-Kation H+ in de Chemie, Proton, russ’sche Rakete, Proton, elektroonsche Geldbörs in Belgien, Proton, Autohersteller ut Malaysia, Proton Code Editor, en Textbearbeidensprogramm. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dit Woort hett noch annere Bedüden: kiek dorför ünner Antje (Waalross). Antje is een plattdüütschen Vörnaam för Deerns. Antje kümmt vun den düütschen Naam Anna. (Düsse Naam kann vun vörn un ok vun achtern liek lesen weern. Sowat heet denn Palindrom). De Naam Anna is de latiensche Form vun den hebreeschen Naamen Hannah. Hannah bedutt so veel, as De Gnaad kregen hett oder ok Up de Gott passen deit. Babenhen kann Anna ok vun den olen düütschen Jungsnaam Anno herkamen un is denn ümmuddelt för Deerns dör dat Enn -a. As dat bi plattdüütsche Naams ganz begäng weer, is de Naam Anna toeerst afkört wurrn in Ann. Dor is denn as Anbacksel (Suffix) to'n lüttjer maken (Diminutiv) de Form -tje rankamen (En anner Anbacksel is -ke, dorvun kummt denn de Naam Anke). So weer de Naam nu Annetje oder Anntje. Dat is denn mit de Tiet noch afslepen wurrn to Antje. Antje bedutt also so veel as Lütt Anna. Dat kann angahn, dat dat Suffix -tje vun de Nedderlannen över Oostfreesland un de Hannelssteder na Düütschland kamen is un de öllere Form Anke en beten trüchschaven hett. Alltohopen sünd Anke un Antje avers Naam, de bannig veel bruukt weert. List
De pH-Weert is en Maat dorför, wo stark de sure oder basische Wirken vun en waterige Lösen is. As Logarithmische Grött is de pH-Weert dör den mit −1 muliplizeerten dekaadschen Logarithmus („Teihnerlogarithmus“) vun de Oxoniumkunzentratschoon (nauer utdrückt: vun de Oxoniumaktivität) defineert. De Begreep is afleidt vun de Afkörten för pondus Hydrogenii oder potentia Hydrogenii (vun’t lat. pondus „Gewicht“ oder potentia „Kraft“ un Hydrogenium „Waterstoff“). Dat Weertenrebeet warrt in Anlohnen an de Dissoziatschoonskonstant vun’t Water kDiss = c (H+) · c(OH−) = 10−14 Mol2/Liter2 för rein Water un verdünnte Lösen bi 22 °C indeelt in: pH < 7, wat en Süür oder en Lösen mit sure Wirken is. pH = 7, wat afsluut rein Water oder en neutrale Lösen is. pH > 7, wat en alkalische Lösen mit en basische Wirken is. Dat gifft ünnerscheedliche Methoden, den pH-Weert vun en Lösen ruttofinnen: De meisten pH-Meters, de dat in’n Hannel gifft, arbeit na dat Prinzip vun de Potentiometrie. Dorto warrt en Glasmembrankugel, de mit en Pufferlösen füllt is, in de Fletigkeit induukt, vun de de pH-Weert meten warrn schall. De Waterstoffionen hebbt dat an sik, dat se sik in dünne Schichten an Silikatgruppen vun de Glasbavenflach anlagert, so dat sik afhangig vun
Dat Wangerooger Freesch was en Dialekt van de Oostfreeske Spraak, de hento dat Jahr 1930 up dat Eiland Wangeroog proot wurr. Dat Wangeroogske was Deel van de Weserfreeske Dialektgrupp van dat oll Oostfreesk. Disse Spraakwies was kenntekent döör dat Hollen van th-Rievluden (t.B. in thrê - "dree") und van betoond Ennluden (t.B. as i schüpu "Schippen"). Dat Wangeroogsk was tegen dat Saterfreesch een van de minn Spraakwiesen van dat Oostfreesk, wat sük ok na dat Torüggahn van dat Oostfreesk as en Spraakeiland en lang Tied hollen kunn. Man in de Winter 1854/55 gaff dat en groot Störmflood, un achteran wurren de meeste Minsken van Wangeroog weghaalt un na Varel brocht, waar en Oortsdeel ok vandag noch "Neei-Wangeroog" nöömt word. So wurr de Spraakmeenskupp utnanner reten. Jahren later leten de Ollenbörgers weer Minsken na Wangerooge trecken, man bi dat neje Siedeln up de Eilann wurren de oll Wangeroogers neet torügg laten. Man ok up't Fastewall wurr de Wangeroogske Taal en hele Tied an de junge Minsken weergeven, man in d' Geheel harr de deelde Spraakmeenskupp kien Kracht för't Overleven. Up dat Eiland is de lesde Spreker ruugweg 1930 stürven un in Varel bleven denn 1950 de lesd beid Minsken dood, wat
De Deserto de Viana is en Sandwööst (Erg) op dat Eiland Boa Vista in de Republiek Kap Verde. De Wööst liggt in’n Noordwesten vun’t Eiland un wiest sik op Luft- un Satellitenbiller as en hellen Striepen in de normalerwies mehr röötlich-düsteren Landschopp vun Boa Vista, de sünst to meist 70 % ut Steenwööst (Hammada) besteiht. De Sandwööst hett ruchweg en Läng vun 15 km vun Noord na Süüd un en Breed vun 10 km. Dor binnen gifft dat nich een Wahnsteed. De Wööst besteiht ut fienen, hellen Quarzsand, de sik dör de Inwirken vun’n Wind to Dünen foormt hett. De Deserto de Viana tellt to de Steden, de geern vun Touristen besöcht warrt, vun wegen dat de Wööst sik vun den Rest vun de Landschop teemlich dull ünnerscheedt. Wat sünner’s is de Deserto de Viana ok in’n geoloogschen Sinn. De Quarzsand kann nicht op dat Eiland sülvst tostannen kamen wesen, vun wegen dat Boa Vista vör allen ut Basalt un Kalksteen besteiht. Man mutt dorvun utgahn, dat de fiene Sand mit den Wind vun’t afrikaansche Fastland transporteert worrn is un ut de Sahara stammt.
Kōichi Tanaka (japaansch 田中 耕一 Tanaka Kōichi; * 3. August 1959 in Toyama) is en japaansch Chemiker. Tosommen mit John Bennett Fenn un Kurt Wüthrich hett he 2002 den Nobelpries för Chemie kregen. K. Tanaka: Solvent-free Organic Synthesis, Wiley-VCH, Weinheim 2003, ISBN 3-527-30612-9 Nobel Prize Announcement der Shimadzu Corporation (engelsch)
Siefert, ok Syfert (mit scharpen f) is en plattdüütschen Vörnaam för Jungs. De Naam Sievert kümmt vun den olen düütschen Naam Siegfried, up Ooltfreesch Si-ferd. Si heet Sieg un ferd heet Freden. De Naam bedutt denn so veel, as Sieg-Freden oder De siegen un Freden bringen deit. Sievert List vun plattdüütsche Vörnaams Wofaken un woneem de Vörnaam in Düütschland vörkummt: Siefert, Syfert
Hibbe (ok Hibbo) is een plattdüütschen Vörnaam för Jungs. Achter düssen Naam stickt en olen Naam mit twee Sülven. De eerste mutt Hild- ween hebben. Dat heet Striet oder Kampf. De tweede is en Woort ween, dat mit b anfangen dö, as -bald (dat heet ohne Bang, modig), -bert (beröhmt, glinsterig), -brand (Brand) oder -borg. De ole lange Naam is tohopentagen wurrn. Ut Hildbald is denn de korte Form Hibbe maakt wurrn. Just de sülvige Form is avers ok vun de Deernsnaam Hildborg maakt wurrn. Hibbe weer so eerst mol en korten Naam för Jungs un Deerns. Dorüm hett Hibbe denn ok dat Enne -o kregen. So is vun Hibbe denn Hibbo wurrn. Düt Anbacksel schall wiesen: Dat hier is en Jung (Maskulin-Suffix). Just so is dat ok bi de Naams Habbe un Onne maakt wurrn. List vun plattdüütsche Vörnaams Wofaken un woneem de Vörnaam in Düütschland vörkummt: Hibbe, Hibbo
Cord (ok Coord, Cordt, Cort, Kord, Koord) is en plattdüütschen Vörnaam för Jungs. De Naam kümmt vun den olen düütschen Naam Konrad. Dor steekt de beiden Wöör „kon“ (kühn, modig) un „rath“ (Raat) in. De Naam bedutt denn so veel, as „De en kühnen Raatgever is“, oder „De keene Bange kennt, wenn he Raat geven deit“. De Naam is ok in de latiensche Form Conradus bekannt. De lange Naam mit siene twee Sülven is tohopentrucken wurrn to en korten Naam. Dor is denn Cord bi rutkamen. Up Hoochdüütsch is dor Kurt vun wurrn. Ut den Vörnaam Cord/Coord sünd denn de plattdüütschen Tonaams Cordes, Coordes, Kordes, Koordes, Cohrs, Kohrs, Coers, Koers un Coors maakt wurrn. De bedüüt denn so veel, as Ut Cord siene Familie oder Vun Cord sien Hoff. List vun plattdüütsche Vörnaams Wofaken un woneem de Vörnaam in Düütschland vörkummt: Cord, Coord, Cordt, Cort, Kord, Koord
Boske (ok Boschen) is en plattdüütschen Vörnaam för Jungs. De Naam kümmt ünner Umstänn vun Naams mit dat Woort „Borg“ dor in, as Borg-hardt (starke Borg) un „Borg-wart“ (Borgwachter). Man in dat 6. Johrhunnert gifft dat bi de Franken al den Naam Boso. Kann ok angahn, dat de Naam vun düssen Naam herkümmt. Kann angahn, dat ole Naams mit twee Sülven (as Borgwart) afkört wurrn sünd to en Form as Bose oder Boso, kann avers ok angahn, dat düsse (fränksche?) Naam övernahmen wurrn is. To'n Lüttjermaken as Smusenaam keem dor dat Diminutiv-Anbacksel -ke an. So is dor de Naam Boseke vun wurrn. Later is dat e afslepen wurrn, denn bleev dor bloß noch de Naam Boske över. Vunwegen unnerscheedliche Utspraak un Schriewwiesen is dor ok de Form Boschen bi rutkamen. Ut den Vörnaam Boschen is denn de plattdüütschen Tonaam Boschen vun maakt wurrn. De bedüüt denn so veel, as Ut Boschen siene Familie oder Vun Boschen sien Hoff List vun plattdüütsche Vörnaams Wofaken un woneem de Vörnaam in Düütschland vörkummt: Boske, Boschen
Grete Hoops (* 1935 in Oostertimk) is en plattdüütsche Schrieversche. Hoops is 1935 as Dochter vun en Veehköper in Oostertimk boren. Nu leevt se in Tarms. Twüschen Waterkant, Heide un Moor. Isensee, Ollnborg 2001, ISBN 978-3-89598-810-3 Dor frei ick mi all langen op. Isensee, Ollnborg 2002, ISBN 978-3-89598-914-8 Von Wiet un Siet ut jede Tiet. Isensee, Ollnborg 2003, ISBN 978-3-89995-036-6 Bohnen, Beern un Speck. De Tippelbröder. Isensee, Ollnborg 2004, ISBN 978-3-89995-134-9 Allerlei un Allerhand ut us plattdüütsche Land. Isensee, Ollnborg 2005, ISBN 978-3-89995-221-6 Dat löppt sik allns trech. Isensee, Ollnborg 2006, ISBN 978-3-89995-358-9 Mit Dela un Didi dör dat Johr. Isensee, Ollnborg 2006, ISBN 978-3-89995-338-1 Von Heideland bit Waterkant. Höörbook, Isensee, Ollnborg 2007, ISBN 978-3-89995-440-1 Plattdüütsch Woort het’n warmen Klang. Isensee, Ollnborg 2008, ISBN 978-3-89995-567-5 Geschichten, de dat Leben schrifft. Isensee, Ollnborg 2009, ISBN 978-3-89995-663-4 De Klönsnack is dat Beste an'n Norden. Isensee, Ollnborg 2011, ISBN 978-3-89995-796-9 Fierabend op'n Dörpen. Isensee, Ollnborg 2012, ISBN 978-3-89995-907-9 De Koh vergitt, dat se 'n Kalv ween is. Isensee, Ollnborg 2013, ISBN 978-3-7308-1028-6 Kiek wiet, snack platt un höög Di. Isensee, Ollnborg 2014, ISBN 978-3-7308-1115-3 Advents- un Wiehnachtsgeschichten. Höörbook, Isensee, Ollnborg 2014, ISBN 978-3-7308-1108-5 Dat geiht doch narms duller her as oppe Wilt. Isensee,
Cordes betekent Cordes, Familiennaam, de as Vadersnaam vun’n Vörnaam Cord afkummt, Cordes-sur-Ciel, Gemeen in dat Département Tarn, Frankriek. Cordes is de Familiennaam von Albrecht Cordes (* 1958), düütschen Jurist un Rechtshistoriker, Alexandra Cordes (1935–1986), düütsche Schrieversche, Alfred Cordes (* 1948), düütschen Schriever un Schoolmeester, Annemarie Cordes (1918–1998), düütsche Schauspelerin, August Cordes (1859–1936), düütschen Geistlichen, Berthold Cordes (* 1950), plattdüütschen Schriever, Burkhard Cordes (* 1939), brasiliaanschen Seiler, Charlott Cordes (* 1988), düütsch Model, Cord Cordes (üm 1410–vör 1478), düütschen Karkenjurist, Cord Cordes (1905–1986), düütschen lutherschen Theoloog, Daniel Cordes (* 1964), düütschen Bassist, Doris Cordes-Vollert (* 1943), düütsche Künstlerin, Grafikerin un Schrieversche, Eckart Cordes (* 1933), düütschen Bookhändler, Eckhard Cordes (* 1950), düütschen Manager, Ekat Cordes (* 1982), düütschen Speelbaas un Schriever, Emil Cordes (1829–1900), düütschen Dokter, Ernst Cordes (1921–2009), düütschen Politiker, Frank Cordes (* 1971), düütschen Handballspeler, Friedrich Cordes (1881–1949), düütschen Boinschenör, Gerhard Cordes (1908–1985), düütschen Philoloog, Gerhard Cordes (1912–1985), düütschen Strömungswetenschopper, Heinrich Cordes (1813–1892), düütschen Missionar, Heinrich Cordes (1852–1917), düütschen Schachkumponist, Heinrich Cordes (1866–1927), düütschen Diplomaat un Banker, Heinrich Cordes (1906–1999), düütschen Chemiker, Heinz Otto Cordes (1925–2018), düütsch-US-amerikaanschen Mathematiker, Hermann Cordes (1931–2014), düütschen Botaniker, Hermann Gerhard Cordes (1825–1901), düütschen Fabrikant un Utfinner, Johann Diederich Cordes (1730–1813), düütschen Koopmann un Politiker,
Coordes betekent Coordes, Familiennaam, de as Vadersnaam vun’n Vörnaam Coord afkummt. Coordes is de Familiennaam von Egon Coordes (* 1944), düütschen Footballspeler un -trainer, Luis Coordes (* 1999), Footballspeler ut de Dominikaansche Republik. Kiek ok bi: Cordes. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Brüne (ok Brune oder Brün un Brun) is en plattdüütschen Vörnaam för Jungs/Deerns. De Naam kümmt vun Naams mit den Stamm „Brun-“, as Brunold (ut „Brun-“, bruun un „waltan“, togange ween). De Naam bedutt denn so veel, as „De is mit brune Haar unnerwegens“, oder „De löppt mit brune Haar rüm“. De Naam Brunold oder annere Naams mit Brun- sünd afkört wurrn un dor is denn bloß noch de eerste Sülv bi nableven: Brun. Dor is de Naam Brune oder Brüne oder ok Brun un Bruno vun maakt wurrn. Ut den Vörnaam sünd denn de plattdüütschen Tonaams Bruns, Brunsen, Brüne un Brüning vun maakt wurrn. De bedüüt denn so veel, as Ut Brüne/Brun siene Familie oder Vun Brüne/Brun sien Hoff Brunke List vun plattdüütsche Vörnaams Wofaken un woneem de Vörnaam in Düütschland vörkummt: Brüne, Brune, Brun
Dit Woort hett noch annere Bedüden: kiek dorför ünner Brunke (Familiennaam). Brunke (ok Bruntje) is en plattdüütschen Vörnaam för Jungs/Deerns. De Naam kümmt vun Naams mit den Stamm „Brun-“, as Brunold (ut „Brun-“, bruun un „waltan“, togange ween). De Naam bedutt denn so veel, as „De is mit brune Haar unnerwegens“, oder „De löppt mit brune Haar rüm“. De Naam Brunold oder annere Naams mit Brun- sünd afkört wurrn un dor is denn bloß noch de eerste Sülv bi nableven: Brun. Dor is de Naam Brune oder Brüne oder ok Brun un Bruno vun maakt wurrn. As dor en Smusenaam vun maakt weern scholl (Lütt Brüne), dor is achtern an den Naam to'n Lüttjer maken dat Diminutiv-Suffix -ke anbackt wurrn. Denn keem dor Bruneke bi rut. Dat is later afslepen to Brunke. Noch later keem as Anbacksel to'n Lüttjer maken dat -tje achtern an. Denn heet de Naam miteens Bruntje oder Brüntje. Ut den Vörnaam sünd denn de plattdüütschen Tonaams Brunken, Brunsen un Brünjes vun maakt wurrn. De bedüüt denn so veel, as Ut Brünje/Brunke siene Familie oder Vun Brünje/Brunke sien Hoff Brüne (Vörnaam) List vun plattdüütsche Vörnaams Wofaken un woneem de Vörnaam in Düütschland vörkummt: Brunke, Bruntje
Eddingh is en plattdüütschen Vörnaam för Jungs. De Naam kümmt vun ole Naams mit „Adal-“(vörnehm Sinn) her. Up Ooltfreesch un Angelsassisch heet dat „Ethel“. So'n Naams weern t.B. „Edulf“ (ut Ethel un Wulf) oder „Ethelbert“ (ut Ethel- un beraht, beröhmt). De eerste Deel vun den Naam is för sik nahmen un tohopentrocken wurrn. Denn keem dor „Edu“ oder „Ede“ bi rut. Dor keem nu dat Anbacksel för den Vadernaam -ing(h) hento. Düt Anbacksel bedüüd so veel, as Söhn vun. Edding oder Eddingh heet also so veel, as Söhn vun Ede. List vun plattdüütsche Vörnaams Wofaken un woneem de Vörnaam in Düütschland vörkummt: Edding, Eddingh